Фиданки от червен дъб осигуриха за четири общи от ДГС „Болярка“
Повече от 400 броя едроразмерни фиданки червен дъб дариха от ДГС „Болярка“ на четирите общини, чиито горски територии попадат в обхвата на стопанството.  Това са Велико Търново, Полски Тръмбеш, Павликени и Сухиндол. Местните власти вече са разпределили дръвчетата по кметствата, детските градини и училищата в населените места. 
При старта на тазгодишната Седмица на гората, над 100 дръвчета бяха засадени в 19 великотърновски села, а инициативата се осъществи съвместно със Сдружението на кметовете и кметските наместници „Янтра 2001“. Децата, участвали в акциите по залесяване в селата Самоводене и Балван поеха ангажимент да полагат грижи за новите дръвчета, като паралелките символично „осиновиха“ новозасадените видове. 
[bookmark: _GoBack]По думите на директора на ДГС „Болярка“ инж. Йордан Бобонков червеният дъб е интересен дървесен вид. Той достига височина от метър и половина – два метра. През есента листата му се обагрят в красиви червени цветове. Дървото е подходящо за паркови пространства, както и за тротоарите в населените места.  
През цялата седмица, в която честваме празника на българските лесовъди, в ДГС „Болярка“ са предвидени различни инициативи. 
